91/265/EHTY: Neuvostossa kokoontuneiden jäsenvaltioiden hallitusten edustajien päätös, tehty 21 päivänä toukokuuta 1991, Irakin ja Kuwaitin kanssa käytävän kaupan estämisestä tehdyn päätöksen 90/414/EHTY muuttamisesta



Virallinen lehti nro L 127 , 23/05/1991 s. 0027 - 0028

Suomenk. erityispainos Alue 11 Nide 17 s. 0021

Ruotsink. erityispainos Alue 11 Nide 17 s. 0021



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 21 päivänä toukokuuta 1991, Irakin ja Kuwaitin kanssa käytävän kaupan estämisestä tehdyn päätöksen 90/414/EHTY muuttamisesta (91/265/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka katsovat, että päätöksen 90/414/EHTY(1), sellaisena kun se on muutettuna päätöksellä 91/125/EHTY(2), mukaisesti Euroopan hiili- ja teräsyhteisön perustamissopimuksen soveltamisalaan kuuluvien tuotteiden kauppa Irakin kanssa on kielletty Yhdistyneiden kansakuntien turvallisuusneuvoston päätöslauselmien mukaisesti, joilla Irak asetetaan kauppasulkuun Irakin joukkojen hyökättyä Kuwaitiin ja miehitettyä Kuwaitin, Yhdistyneiden kansakuntien turvallisuusneuvosto on antanut 3 päivänä huhtikuuta 1991 päätöslauselman 687 (1991), ja poliittista yhteistyötä varten kokoontuneet yhteisö ja sen jäsenvaltiot pitävät tarpeellisena muuttaa päätöstä 90/414/EHTY siten, että siihen sisällytetään Yhdistyneiden kansakuntien turvallisuusneuvoston tekemät muutokset kieltoihin, jotka koskevat tuotteiden myyntiä Irakiin tai hankintaa Irakista samoin kuin Irakista peräisin olevien tuotteiden tuontia, sekä yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Muutetaan päätös 90/414/EHTY seuraavasti. 1) Lisätään tässä päätöksessä oleva liite. 2) Korvataan 3 artikla seuraavasti: "3 artikla1. Edellä 1 artiklan 2 kohtaa ja 2 artiklan 2 kohtaa ei sovelleta liitteessä mainittuihin tuotteisiin. 2. Edellä 1 artiklan 1 kohtaa ja 2 artiklan 1 kohtaa ei sovelleta: a) edellä 1 artiklan 1 kohdassa tarkoitettuihin sellaisiin Irakista tai Kuwaitista peräisin oleviin tuotteisiin tai sieltä tuleviin tuotteisiin, jotka on viety ennen 7 päivää elokuuta 1990; b) Irakista peräisin oleviin tuotteisiin, joiden tuonnin Yhdistyneiden kansakuntien turvallisuusneuvoston päätöslauselman 661 (1990) mukaisesti perustettu komitea on hyväksynyt turvallisuusneuvoston päätöslauselman 687 (1991) 23 kohdan mukaisesti. 3. a) Tuotteiden tuonti 2 kohdan b alakohdan mukaisesti edellyttää jäsenvaltioiden toimivaltaisten viranomaisten ennakolta myöntämää lupaa. b) Liitteessä mainittujen tuotteiden vienti edellyttää jäsenvaltioiden toimivaltaisten viranomaisten ennakolta myöntämää lupaa." 2 artikla Tämän päätöksen 1 artiklaa sovelletaan 3 päivästä huhtikuuta 1991. 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 21 päivänä toukokuuta 1991. R. STEICHEN Puheenjohtaja (1) EYVL N:o L 213, 9.8.1990, s. 3 (2) EYVL N:o L 60, 7.3.1991, s. 15 LIITE "LIITE 3 artiklassa tarkoitetut tuotteet Sellaiset ensisijaisen tärkeät siviiliväestölle tarkoitetut tarvikkeet ja toimitukset, jotka Yhdistyneiden kansakuntien turvallisuusneuvoston päätöslauselmalla 661 (1990) perustettu turvallisuusneuvoston komitea on hyväksynyt yksinkertaistetun ja nopeutetun "hiljaisen hyväksynnän" menettelyn ja Yhdistyneiden kansakuntien turvallisuusneuvoston päätöslauselman 687 (1991) mukaisesti."